Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: 31-ig hatályos — 89/1990. (V. 1.) Korm. rendelet 191. §-a
Paragraph Index: 635

31-ig hatályos — 89/1990. (V. 1.) Korm. rendelet 191. §-a alapján: „A szülői nyugdíjra jogosultság szempontjából orvosi vizsgálat nélkül rokkantnak kell tekinteni azt a szülőt (nagyszülőt), aki a hatvanötödik, nő a hatvanadik életévét betöltötte.” A Tny. a jogszerző nyugdíjának százalékában kifejezett özvegyi és szülői nyugdíj mértéket harminc százalék ponttal csökkentette, ami azt jelenti, hogy az 1998. január 1-jén vagy azt követően megállapított özvegyi vagy szülői nyugdíj összege mindössze 40%-a annak az özvegyi, illetve szülői nyugdíjnak, amelyre az özvegy vagy a szülő a T. szabályai szerint lenne jogosult. Változás történt a szülői nyugdíjra való jogosultság tekintetében a rokkantság vizsgálatának kötelezettségében is, a nők esetében — megegyezően a férfiakkal — 65. életév betöltése után nem kell vizsgálni a rokkantság fennálltát. Az Alkotmánybíróság a továbbiakban azt vizsgálta, hogy az özvegyi, illetve a szülői nyugdíj mértékszabályának megváltoztatása megfelel-e az Alkotmány szociális biztonságra, a szerzett jogok védelmére és a diszkrimináció tilalmára vonatkozó szabályainak.

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes